Serovi juhised

"Serovi juhised", ehk "Nõukogudevastase elemendi Leedust, Lätist ja Eestist deporteerimise läbiviimise korra kohta", oli NSV Liidu Riikliku Julgeoleku Rahvakomissariaadi (NKGB) rahvakomissari asetäitja, kindral Ivan Serovi poolt allkirjastatud kuupäevata ülisalajane dokument, milles anti üksikasjalikud juhised 13.–14. juuni 1941 Juuniküüditamise läbiviimiseks Eestis, Lätis ja Leedus. 

Juhistes täpsustati, et küüditamine tuleb viia läbi võimalikult salaja, vaikselt ja kiiresti. Perekondadel lubati võtta kaasa kuni 100 kg isiklikke asju (riided, toit jm majakraam). Perepead saadeti GULAGi töölaagritesse, pereliikmed Nõukogude Liidu kaugemates piirkondades asuvatesse eriasulatesse.

Välislingid
 Regarding the Procedure for carrying out the Deportation of Anti-Soviet Elements from Lithuania, Latvia, and Estonia. Wikisource [1954. aastal Londonis valminud algdokumendi tõlge vene keelest inglise keelde]

Inimsusvastased kuriteod
Eesti NSV
Eesti poliitilised sündmused
Nõukogude Liidu poliitika
Küüditamine
Nõukogude okupatsioon Eestis (1940–1941)